Абҵара 13, Адунеизегьтәи ақьиара амш аҽны Аҟәа ақалақь ашколқәа жәпакы рҿы агәыҳалалратә фонд "Ашана" еиҿнакааит "Ақьиара аурок" захьӡу акциа.
"Иахьатәи аамҭазы ахәыҷқәа ақьиара маҷк ирыгуп. Саҳәшьа афбатәи акласс аҿы аҵара лҵоит, лҩызцәеи лареи реизыҟазаашьала сара исҳәар сылшоит дара алибакаара рыгуп ҳәа. Ахәыҷкәа еибаргәаауеит, аӡәы акы игәы иалсып ҳәа иҟаӡам. Сара исҭахуп рхы-ргәаҿы иназгарц доусы ииҳәо иазхәыцларц. Аԥсабара аганахьалагьы ахәыҷқәа еилыркаауазароуп, иахьа иара қьаадк анкаижь, уи ишьҭанеиуагьы ус шыҟаиҵо. Иара ус еицылоит ақалақь аҿы лассы-лассы иаабо агәамсамгьы. Ахәыҷы изнагатәуп иҟаиҵо зегьы ахҟьаԥҟьа аиур шалшо, сара исуалу иара иҟаиҵаанӡа дазхәыцыртә еиԥш аҟаҵара ауп", - ҳәа азгәалҭеит Ҵәыџьԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.